wannaphong/clean_thaiwikipedia huggingface dataset:
# เส้นเวลาของยุคก่อนประวัติศาสตร์
เส้นเวลาของยุคก่อนประวัติศาสตร์ของมนุษย์ คือ เส้นเวลาที่แสดงถึงยุคก่อนประวัติศาสตร์ของมนุษย์จนถึงยุคประวัติศาสตร์ซึ่งเส้นเวลานี้ต่อจากเส้นเวลาของประวัติศาสตร์ธรรมชาติ
 ยุคก่อนประวัติศาสตร์ 

เริ่มตั้งแต่ 2 ล้านปี จนถึง 5,710 ปีก่อน
 2 ล้านปี - มนุษย์ยุคแรกได้ถือกำเนิดขึ้น
 1.7 ล้านปี - มนุษย์สามารถประดิษฐ์อุปกรณ์เครื่องมือเครื่องใช้ที่ทำจากหินหยาบๆได้
 800,000 ปี - ชั้นบรรยากาศเริ่มมีคาร์บอนไดออกไซด์มาก
 790,000 ปี - มนุษย์สามารถจุดไฟเองได้
 170,000 ปี - มนุษย์สามารถประดิษฐ์เสื้อผ้าได้
 88,800 ปี - มนุษย์เริ่มอพยพเข้าสู่ตะวันออกกลาง
 70,000 ปี - มนุษย์เริ่มอพยพเข้าสู่เอเชีย
 51,500 ปี - มนุษย์เริ่มอพยพเข้าสู่ออสเตรเลีย
 41,800 ปี - มนุษย์เริ่มอพยพเข้าสู่ยุโรป
 40,000 ปี - มนุษย์เริ่มวาดภาพบนฝาผนังถ้ำ
 24,600 ปี - มนุษย์เริ่มอพยพเข้าสู่อเมริกาเหนือ
 19,800 ปี - เกิดทะเลสาบขนาดใหญ่ในอเมริกาเหนือ
 17,400 ปี - มนุษย์เริ่มอพยพเข้าสู่อเมริกากลาง
 16,000 ปี - มนุษย์เริ่มอพยพเข้าสู่อเมริกาใต้
 10,000 ปี - เริ่มมีการใช้ทองแดงในการประดิษฐ์เครื่องมือเครื่องใช้
# เส้นเวลาของประวัติศาสตร์โบราณ
เส้นเวลาของประวัติศาสตร์โบราณ คือ เส้นเวลาที่บอกถึงการใช้ชีวิตของมนุษย์ในยุคประวัติศาสตร์ตอนต้น ซึ่งเส้นเวลานี้ต่อจากเส้นเวลาของยุคก่อนประวัติศาสตร์ของมนุษย์

 ยุคสัมฤทธิ์และยุคเหล็กตอนต้น 
 ประมาณ 3,200 ปีก่อนคริสตกาล: ชาวสุเมเรียนได้ประดิษฐ์ระบบการเขียนอักษรรูปลิ่มขึ้น และชาวอียิปต์ได้ประดิษฐ์ระบบการเขียนไฮเออโรกลีฟอียิปต์ ซึ่งใช้อย่างเป็นทางการในอียิปต์
 3,200 ปีก่อนคริสตกาล: สุสานนิวเกรนจ์ถูกสร้างขึ้นบนไอร์แลนด์
 3,200 ปีก่อนคริสตกาล: เกิดอารยธรรมซิคละดีสในประเทศกรีซ
 3,200 ปีก่อนคริสตกาล: อารยธรรมการัลได้เริ่มต้นขึ้นในประเทศเปรู
 3,200 ปีก่อนคริสตกาล: เกิดอารยธรรมอีลาไมต์ตอนต้นในประเทศอิหร่าน
 3,150 ปีก่อนคริสตกาล: สถาปนาราชวงศ์ที่หนึ่งแห่งอียิปต์
 3,100 ปีก่อนคริสตกาล: เกิดสการ่า เบรอ์ ในประเทศสกอตแลนด์
 ประมาณ 3,000 ปีก่อนคริสตกาล: การก่อสร้างสโตนเฮนจ์เริ่มต้นขึ้น โดยในรุ่นแรกประกอบด้วยคูน้ำวงกลมและตลิ่ง พร้อมเสาไม้ 56 ต้น
 ประมาณ 3,000 ปีก่อนคริสตกาล: เกิดวัฒนธรรมคูคูเตนี-ตรีพิลญา ในประเทศโรมาเนียและประเทศยูเครน
 3,000 ปีก่อนคริสตกาล: อารยธรรมจิรอฟต์ เริ่มต้นขึ้นในประเทศอิหร่าน
 3,000 ปีก่อนคริสตกาล: ชาวอียิปต์รู้จักการใช้กระดาษพาไพรัสเป็นครั้งแรก
 2,800 ปีก่อนคริสตกาล: เกิดวัฒนธรรมหลงชาน ในประเทศจีน
 2,500 ปีก่อนคริสตกาล: ช้างแมมมอธได้สูญพันธุ์ไปจากโลก
 2,200 ปีก่อนคริสตกาล: การก่อสร้างสโตนเฮนจ์เสร็จสมบูรณ์
 1,900 ปีก่อนคริสตกาล: เกิดวัฒนธรรมเอ้อร์หลี่โถว ในประเทศจีน
 1,780 ปีก่อนคริสตกาล: บันทึกที่เก่าแก่ที่สุดของประมวลกฎหมายฮัมมูราบี
 1,600 ปีก่อนคริสตกาล: เกิดอารยธรรมไมซีนี ในประเทศกรีซ

 ยุคประวัติศาสตร์โบราณ 

 5,710 ปีก่อน - เริ่มต้นยุคประวัติศาสตร์
 5,560 ปีก่อน - มนุษย์สามารถประดิษฐ์ตัวอักษรได้
 4,597 ปีก่อน - ชาวอียิปต์โบราณได้สร้างพีระมิด
 4,500 ปีก่อน - มนุษย์สามารถทำแก้วได้
 4,440 ปีก่อน - ชาวอังกฤษโบราณได้สร้างสโตนเฮนจ์
 4,400 ปีก่อน - มนุษย์สามารถทำสบู่ได้
 3,520 ปีก่อน - ชาวจีนได้ประดิษฐ์ตัวอักษรจีนขึ้นมา
 2,800 ปีก่อน - ชาวกรีกโบราณได้ประดิษฐ์อักษรกรีกขึ้นมา
 2,792 ปีก่อน - กีฬาโอลิมปิกถูกจัดขึ้นเป็นครั้งแรกที่กรุงเอเธนส์ ประเทศกรีซ
 2,720 ปีก่อน - อักษรละตินถูกประดิษฐ์ขึ้น
 2,669 ปีก่อน - จักรวรรดิเปอร์เซียได้กำเนิดขึ้น
# Vestibular schwannoma
เวสติบูลาร์ ชวานโนมา หรือ อะคูสติก นิวโรมา เป็นเนื้องอกไม่ร้ายอย่างหนึ่งของสมอง เกิดขึ้นจากเซลล์ชวานน์ที่สร้างเยื่อไมอิลินหุ้มเส้นประสาทเวสติบูโลคอเคลียร์ มีความชุกประมาณ 1 ใน 100,000
# เดกซ์เตอร์ เฟลตเชอร์
เดกซ์เตอร์ เฟลตเชอร์  เกิดวันที่ 31 มกราคม ค.ศ. 1966 เป็นนักแสดงชาวอังกฤษ เป็นที่รู้จักจากภาพยนตร์กำกับโดยกาย ริตชี เรื่อง Lock, Stock and Two Smoking Barrels รวมถึงบทบาทในซีรีส์ทางโทรทัศน์เช่นเรื่อง  Hotel Babylon และซีรีส์ที่ได้รับเสียงตอบรับดีเรื่อง Band of Brothers รวมถึงการแสดงในช่วงเริ่มต้นอาชีพอย่าง Press Gang
# พันธุ์ศักดิ์ เกตุวัตถา
พันธุ์ศักดิ์ เกตุวัตถา (เกิด 14 สิงหาคม พ.ศ. 2500) อดีตสมาชิกสภาผู้แทนราษฎรจังหวัดชลบุรี และอดีตเลขาธิการพรรคพลังชล ปัจจุบันสังกัดพรรคพลังประชารัฐ

 ประวัติ 
พันธุ์ศักดิ์ เกิดเมื่อวันที่ 14 สิงหาคม พ.ศ. 2500 สำเร็จการศึกษาระดับปริญญาตรี จากสาขาวิชานิติศาสตร์ มหาวิทยาลัยสุโขทัยธรรมาธิราช (มสธ.) ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ และนิติศาสตรมหาบัณฑิต จากมหาวิทยาลัยศรีปทุม วิทยาเขตชลบุรี

 การทำงาน 
พันธุ์ศักดิ์ เป็นนักการเมืองท้องถิ่น ได้รับเลือกตั้งเป็นกรรมการสุขาภิบาลบางพระ และเป็นนายกเทศมนตรีตำบลบางพระ จังหวัดชลบุรี ต่อมาได้รับตำแหน่งเลขานุการนายกองค์การบริหารส่วนจังหวัดชลบุรี และเป็นผู้ฝึกสอนทีมฟุตบอล สโมสรฟุตบอลพัทยา ยูไนเต็ด

ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคพลังชล ต่อมาในปี พ.ศ. 2556 เขาได้รับแต่งตั้งเป็นเลขาธิการพรรคพลังชล ในชุดที่มีนายสนธยา คุณปลื้ม เป็นหัวหน้าพรรคที่ประชุมใหญ่พรรคพลังชล มีมติเลือกนายสนธยา คุณปลื้ม ดำรงตำแหน่งหัวหน้าพรรค และเลือกนายพันธุ์ศักดิ์ เกตุวัตถา เป็นเลขาธิการพรรคปัจจุบันดำรงตำแหน่งรองนายกองค์การบริหารส่วนจังหวัดชลบุรี

ในปี พ.ศ. 2561 เขาพร้อมกับสมาชิกของพรรคพลังชลจำนวนหนึ่ง ย้ายไปสังกัดพรรคพลังประชารัฐ และเขาลงสมัครรับเลือกตั้งในพื้นที่จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๓๘, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอน ๓๕ ข หน้า ๗๔, ๓ ธันวาคม ๒๕๕๕
# รักโง่ ๆ
รักโง่ ๆ   เป็นภาพยนตร์ไทย ฉายตั้งแต่วันที่ 10 ตุลาคม 2556 พันธุ์ธัมม์ ทองสังข์ กำกับ และภาคิน คำวิลัยศักดิ์ มคีรติ มหาพฤกษ์พงศ์ กับเลโอ โซสเซย์ แสดงนำ

 นักแสดงนำ 
 ภาคิน คำวิลัยศักดิ์ รับบท อาร์ม
 กานต์พิชชา พิชยศ รับบท พลอยพิณ
 อดุล เจริญรัศมีเกียรติ รับบท เต็งหนึ่ง
 ธิติรัตน์ โรจน์แสงรัตน์ รับบท พริกแกง
 เลโอ โซสเซย์ รับบท ฟอง
 คีรติ มหาพฤกษ์พงศ์ รับบท โจ
 โกเมนทร์ สวนสมัย รับบท เปตอง
 วิรพร จิรเวชสุนทรกุล รับบท อิงลิช
 กิตติศักดิ์ ปฐมบูรณา รับบท ฮาโตริ
 ฐิติมา สุตสุนทร รับบท แม่โจ
 ปรัชญานันท์ สุวรรณมณี
 อติคุณ อดุลโภคาธร
 ฐิติกานต์ สิทธิสัมพันธ์
 พิมพกานต์ แพร่คุณธรรม

เพลงประกอบภาพยนตร์
 เพลง ขาหมู ของ Tattoo Colour
 เพลง L.O.V.E. ของ โตโน่ &The dust
 เพลง รักโง่ ๆ ของ Radio garden

เข้าชิงและรับรางวัล
รางวัลภาพยนตร์แห่งชาติ สุพรรณหงส์ ครั้งที่ 23
ผู้แสดงนำชายยอดเยี่ยมภาคิน คำวิลัยศักดิ์(เข้าชิง)
บทภาพยนตร์ยอดเยี่ยม มนชยา พานิชสาส์น, วรกร วีระกุล, วิลาสินี เรืองประจวบกุล, คิมหันต์ กาญจนสมใจ, รัชฏ์ภูมิ บุญบัญชาโชค(เข้าชิง)
รางวัลสตาร์พิคส์ ครั้งที่ 11 ประจำปี พ.ศ. 2556
ผู้แสดงนำชายยอดเยี่ยมภาคิน คำวิลัยศักดิ์(เข้าชิง)
ผู้แสดงนำหญิงยอดเยี่ยมคีรติ มหาพฤกษ์พงศ์(รับรางวัล)
บทภาพยนตร์ยอดเยี่ยม มนชยา พานิชสาส์น, วรกร วีระกุล, วิลาสินี เรืองประจวบกุล, คิมหันต์ กาญจนสมใจ, รัชฏ์ภูมิ บุญบัญชาโชค(เข้าชิง)
รางวัลภาพยนตร์ไทย ชมรมวิจารณ์บันเทิง ครั้งที่ 22
ภาพยนตร์ยอดเยี่ยม ที่ฟ้าภาพยนตร์ / กลองชัยภาพยนตร์ และ อู่ข้าวอู่น้ำภาพยนตร์(เข้าชิง)
ผู้แสดงนำชายยอดเยี่ยมภาคิน คำวิลัยศักดิ์(เข้าชิง)
ผู้แสดงนำหญิงยอดเยี่ยมคีรติ มหาพฤกษ์พงศ์(เข้าชิง)
บทภาพยนตร์ยอดเยี่ยม มนชยา พานิชสาส์น, วรกร วีระกุล, วิลาสินี เรืองประจวบกุล, คิมหันต์ กาญจนสมใจ, รัชฏ์ภูมิ บุญบัญชาโชค(เข้าชิง)

 แหล่งข้อมูลอื่น
# วัดพระธาตุจอมสัก
ความเชื่อ ในการไหว้ พระธาตุดอยจอมสัก เชื่อกันว่าถ้าได้กราบไหว้ท่านจะได้รับสิริมงคลสูงสุดและพานพบแต่สิ่งดีๆเข้ามาในชีวิตอย่างน่าอัศจรรย์ 
คำบูชาพระธาตุจอมสัก
อะระหัง วันทามิ ธาตุโย
สัพพะฐาเนสุ สุปะฏิ ปะทิตา
อะระหังวันทามิ สัพพะโส
# วัดพระธาตุจอมแว่
วัดพระธาตุจอมแว่ เป็นหนึ่งในพระธาตุ 9 จอม ปูชนียสถานที่สำคัญแห่งหนึ่งของจังหวัดเชียงราย ตั้งอยู่เลขที่ 1 หมู่ที่ 11 บ้านใหม่สันผักหละ ตำบลเมืองพาน อำเภอพาน จังหวัดเชียงราย

 ประวัติพระธาตุจอมแว่ 
พระธาตุจอมแว่ ได้สร้างขึ้นโดยพญางำเมือง เจ้าเมืองภูกามยาว (พะเยา) ในราว พ.ศ. 1837 โดยที่พระองค์ได้เสด็จขึ้นดอยซางคำ (ชื่อเดิมของดอยจอมแว่) เพื่อตรวจดูอาณาเขตบ้านเมืองของพระองค์ว่ามีไพร่ฟ้าประชาราษฎร์ว่าอยู่ตรงไหนบ้าง จากนั้นจึงเสด็จไปยังดอยอีกลูกหนึ่งซึ่งอยู่ตอนเหนือของลำน้ำแม่คาวด้วน และเสด็จเลียบต้นดอยด้วน (ปัจจุบันคือ ดอยงาม) แล้วเสด็จไปยังเมืองภูกามยาว เมื่อพระองค์เสด็จถึงเมืองภูกามยาวใน เดือน 4 ปีเดียวกัน จึงโปรดให้ขันฑเสนามาตย์ นำผู้ที่มีความรู้ในการก่อสร้างเจดีย์ พร้อมกับไพร่ฟ้าปลายแดน มาลงแรงช่วยกันสร้างพระธาตุจอมแว่ขึ้นที่ดอยซางคำ โดยได้บรรจุพระเกศาธาตุ และแก้วแหวนเงินทองเอาไว้ สร้างเสร็จสมบูรณ์ในเดือน 8 จึงได้มีพิธีการเฉลิมฉลองสมโภชพระเจดีย์เป็นเวลา 3 วัน 3 คืน ในสมัยเจ้าเมืององค์ต่อมา บ้านเมืองอยู่ในสภาวะไม่สงบสุขประชาชนจึงได้อพยพไปอยู่ที่อื่น ทำให้พระธาตุจอมแว่ทรุดโทรมปรักหักพังจากภัยธรรมชาติ จนในปี พ.ศ. 2380 พระยาหาญเจ้าเมืองพานคนแรกจึงได้ทำการบูรณปฏิสังขรณ์ขึ้นมาใหม่จากซากเดิม จนในสมัยพญาไชยชนะสงคราม เจ้าเมืองพานคนที่ 3 ได้ร่วมศรัทธา 3 หมู่ ร่วมกันบูรณาพระธาตุขึ้นมาใหม่ให้ใหญ่กว่าเดิม แล้วบรรจุพระมหาชินธาตุเอาไว้มีประเพณีสรงน้ำพระธาตุในวันขึ้น 15 ค่ำ เดือน 8 เหนือ |สืบค้น วันที่ 24 กันยายน 2556 |สืบค้น วันที่ 24 กันยายน 2556 |ประวัติวัดพระธาตุจอมแว่  |เวปแดนนิพพาน.คอม 
http://www.thailands360.com/Northern/Chiang%20Rai/ไหว้พระธาตุศักดิสิทธิ์ที่วัดพระธาตุจอมแว่-254.html http://ikimapia.org/5925651/th/วัดพระธาตุจอมแว่ http://www.hoteldirect.in.th/แหล่งท่องเที่ยว/เชียงราย/วัดพระธาตุจอมแว่.html http://banjong4000.blogspot.com/2013/07/blog-post_6.html

สถานที่รอบวัดพระธาตุจอมแว่
วัดพระนอน หมู่ที่ 2 บ้านดอนตัน ตำบลเมืองพาน

ความเชื่อ
ในการไหว้ พระธาตุดอยจอมแว่ 
- ความหมายนัยยะที่ 1 แว่เป็นภาษาเหนือ แปลว่า แวะถ้าผู้ใดผ่านมาแวะกราบไหว้บูชาก็จะแคล้วคลาดปลอดภัยจากสิ่งเลวร้ายทั้งปวง 
- ความหมายนัยยะที่ 2 แว่ เปรียบเหมือนเสียงเริ่มพูด เริ่มเจรจา ถ้าได้กราบไหว้และตั้งจิตอธิฐานการเจรจาธุรกิจจะประสบผลสำเร็จ 

การเดินทาง
จากอำเภอแม่สรวยใช้ทางหลวงหมายเลข ๑๑๘ ย้อนกลับไปที่ทางแยกเชียงราย – แม่สรวย อำเภอแม่ลาวเลี้ยวขวาเข้าทางหลวงหมายเลข ๑ ถนน เชียงราย – พะเยา มุ่งสู่อำเภอพานข้ามสะพานข้ามน้ำแม่ลาว ผ่านบ่อน้ำพุร้อนห้วยทรายขาว เข้าเขตอำเภอพาน เลี้ยวขวาเข้าถนนสายในตรงแยกวัดไชยมงคล เข้าไปประมาณ ๓oo เมตรจะพบทางเข้าพระธาตุจอมแว่ฝั่งขวามือ รวมรายการทั้งสิ้นประมาณ ๔๙ กิโลเมตร 
อ้างอิง

ดูเพิ่ม
 พระธาตุ 9 จอม

พระธาตุจอมแว่
จอมแว่
# ปลาแลมป์เพรย์ทะเล
ปลาแลมป์เพรย์ทะเล หรือ ปลาแลมป์เพรย์ทะเลสาบ  ปลาชนิดหนึ่ง จำพวกปลาแลมป์เพรย์ หรือปลาปากกลม จัดเป็นเพียงชนิดเดียวเท่านั้นที่อยู่ในสกุล Petromyzonจาก itis.gov

ปลาแลมป์เพรย์ทะเล มีความยาวเต็มที่ได้ถึง 125 เซนติเมตร น้ำหนักได้ถึง 2.5 กิโลกรัม นับเป็นปลาแลมป์เพรย์ที่มีขนาดใหญ่ที่สุด มีลำตัวยาวคล้ายปลาไหล ลำตัวเรียบลื่นไม่มีเกล็ด มีลักษณะเด่นคือ ปากเป็นวงกลมไม่มีขากรรไกรหรือกราม ภายในปากเต็มไปด้วยฟันคมขนาดเล็กจำนวนมาก เรียงเป็นแถวไปตามวงกลมของปาก ภายในปากมีอวัยวะพิเศษคล้ายท่อ ใช้สำหรับดูดเลือด มีสีลำตัวตั้งแต่สีฟ้าจนถึงสีดำเทา มีดวงตาขนาดเล็ก และมีซี่กรองเหงือกข้างละ 7 แถว

กระจายพันธุ์อยู่ตั้งแต่ทะเลเมดิเตอร์เรเนียน,  ชายฝั่งแปซิฟิกของอเมริกาเหนือ, โนวาสโกเทีย, ตอนใต้ของเกาะกรีนแลนด์, ไอร์แลนด์, สหราชอาณาจักร และสแกนดิเนเวีย รวมถึงเกรตเลคส์และแม่น้ำ หรือลำธารน้ำจืดต่าง ๆ กินอาหารโดยการดูดเลือดของสัตว์มีกระดูกสันหลังที่มีขนาดใหญ่กว่า เช่น ปลาขนาดใหญ่ชนิดต่าง ๆ ทั้งน้ำจืดและน้ำเค็ม เช่น ปลาโบว์ฟิน, ปลาการ์, ปลาเทราต์, ปลาซัคเกอร์ โดยมักจะดูดบริเวณหลังครีบอกหรือใต้ท้อง รอยแผลจะปรากฏเป็นรอยช้ำแดงเป็นจั้ม ๆ  ปลาที่ถูกดูดอาจถึงตายหรือบาดเจ็บสาหัส รวมกระทั่งมีรายงานว่าโจมตีดูดเลือดมนุษย์ที่ลงเล่นน้ำด้วย โดยแผลที่ถูกดูดจะปรากฏรอยฟันเป็นวงกลมเห็นชัดเจน และมีเลือดไหลซิบ ๆ
thumb|left|150px|รอยแผลของปลาที่ถูกปลาแลมป์เพรย์ทะเลดูดเลือด
thumb|150px|left|ส่วนหัวของปลาแลมป์เพรย์ทะเล
ปลาแลมป์เพรย์ทะเล มีวงจรชีวิตปกติอาศัยอยู่ในทะเล แต่จะเดินทางเข้าสู่เขตน้ำจืดเป็นระยะทางไกลนับเป็นพัน ๆ กว่ากิโลเมตร เพื่อผสมพันธุ์และวางไข่ในลำธารน้ำที่ไหลเชี่ยว บางครั้งที่พบเขื่อนหรือที่กั้นที่เป็นที่สูง ก็จะพยายามคืบคลานขึ้นไป ในช่วงนี้ปลาแลมป์เพรย์ทะเลจะไม่กินอาหารทั้งตัวผู้และตัวเมีย การผสมพันธุ์เป็นการปฏิสนธิภายนอก วางไข่ได้ครั้งละ 35,000-100,000 ฟอง โดยปลาตัวเมียจะขุดหลุมวางไข่ซึ่งมีความกว้างประมาณ 1 เมตร และลึกประมาณ 15 เซนติเมตร ไข่จะฟักเป็นตัว หลังจากปลาพ่อแม่ตายไปแล้ว ปลาในวัยอ่อนจะยังไม่มีฟันและตาบอด ซึ่งมีลักษณะภายนอกแตกต่างจากปลาเต็มวัยพอสมควร และต้องใช้ระยะเวลาประมาณ 3-4 ปีก่อนที่จะเติบโตจะเปลี่ยนแปลงรูปร่างเป็นปลาเต็มวัย  ซึ่งในระยะนี้ปลาวัยอ่อนจะเลี้ยงตัวเองในน้ำจืดSea Lampreys, Petromyzon marinus

ปลาแลมป์เพรย์ทะเล แม้จะมีรูปลักษณ์ที่น่าเกลียด แต่ก็นิยมนำมารับประทานเป็นอาหารทั้งสตูหรือพาย และมีอินเดียนแดงบางเผ่าที่นำมาย่างรมควัน รับประทานเป็นอาหารด้วยVampires of the Deep, "River Monsters" .สารคดีทางดิสคัฟเวอรี่แชนแนล ทางทรูวิชั่นส์: จันทร์ที่ 9 กันยายน 2556 ในกลางปี ค.ศ. 2013 ทางหน่วยงานสัตว์ป่าและสัตว์น้ำแห่งสหรัฐอเมริกาต้องวางยาฆ่าตัวอ่อนของปลาแลมป์เพรย์ทะเลในทะเลสาบมิชิแกน เพื่อป้องกันไม่ให้ขยายพันธุ์มากขึ้นเรื่อย ๆ ชี้เป็นตัวการฆ่าปลาชนิดอื่น ๆ ด้วยการเป็นปรสิตสูบเลือดปลาอื่นจนตาย ซึ่งในรอบ 50 ปีที่ผ่านมานั้น ทางหน่วยงานนี้ก็ได้วางยาเพื่อกำจัดแบบนี้ทุก ๆ 3-5 ปีข่าวเด่นเช้านี้, "เรื่องเล่าเช้านี้". รายการทางช่อง 3 โดย สรยุทธ์ สุทัศนะจินดา และพิชญทัฬห์ จันทร์พุฒ: วันพฤหัสบดีที่ 6 มิถุนายน 2556
# การคัดเลือกเจ้าภาพโอลิมปิกฤดูร้อน 2020
การคัดเลือกเจ้าภาพกีฬาโอลิมปิก 2020 และพาราลิมปิก 2020 มีเมื่องที่เสนอตัวเป็นเจ้าภาพทั้งหมด 6 เมือง ได้แก่

  โตเกียว ญี่ปุ่น
  อิสตันบูล ตุรกี
  มาดริด สเปน
  บากู อาเซอร์ไบจาน
  โดฮา กาตาร์

 ยกเลิกการเสนอชื่อ 
  โรม อิตาลี

 เมืองที่ผ่านการคัดเลือก 3 เมืองสุดท้าย 
3 เมืองสุดท้ายที่เข้ารอบสุดท้ายจากการคัดเลือกเมื่อวันที่ 23 พฤษภาคม พ.ศ. 2555 ที่นครเกแบ็ก ได้แก่
  โตเกียว ญี่ปุ่น
  อิสตันบูล ตุรกี
  มาดริด สเปน

 การเลือกเจ้าภาพ 
ผลการลงคะแนนตัดสินในการประชุมคณะกรรมการโอลิมปิกสากล สมัยที่ 125 เมื่อวันที่ 7 กันยายน พ.ศ. 2556 ณ โรงแรมบัวโนสไอเรส ฮิลตัน กรุงบัวโนสไอเรส ประเทศอาร์เจนตินา โดยการประชุมครั้งนี้มีประมุขและผู้นำประเทศที่เสนอตัวเป็นเจ้าภาพเดินทางเพื่อร่วมเสนอแผนขั้นสุดท้ายก่อนลงคะแนนครบทุกประเทศ ได้แก่ เจ้าชายเฟลีเป แห่งสเปน เจ้าหญิงฮิซะโกะ แห่งญี่ปุ่น นายชินโซ อะเบะ นายกรัฐมนตรีญี่ปุ่น นายเรเจป ไตยิป เอร์โดอัน นายกรัฐมนตรีแห่งตุรกี การลงคะแนนเกิดขึ้นเมื่อเวลา 15.45 น.ตามเวลาท้องถิ่น หรือ 1.45 น.ของวันที่ 8 กันยายน ตามเวลาประเทศไทย การประกาศผลมีขึ้นในเวลาประมาณ 17.22 น. ตามเวลาท้องถิ่น หรือ 3.22 น. ของวันที่ 8 กันยายน ตามเวลาประเทศไทย

 การลงคะแนนเลือกเมืองเจ้าภาพ โอลิมปิก 2020 เมือง ประเทศรอบที่ 1คัดออกรอบที่ 2 โตเกียว  42 —60 อิสตันบูล  26 49 36 มาดริด  26 45—
# อลงกต คำโสภา
อลงกต คำโสภา(16 มีนาคม 2475 -) ข้าราชการครูบำนาญ  อดีตครูโรงเรียนชุมชนหนองสอวิทยาคาร นักอนุรักษ์โปงลางและครูสอนโปงลางกว่า 35 ปี เป็นบุคคลที่ก่อตั้งวงโปงลางบ้านหนองสอจนได้รับชนะเลิศลำดับที่ 1 ประเภทประชาชนทั่วไป เป็นถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในปี พ.ศ. 2517คำให้การผู้เชี่ยวซาญวัฒนธรรมวันที่ให้สัมภาษณ์	วันที่ ๒๐ กันยายน พ.ศ. ๒๕๔๑ ศูนย์วัฒนธรรมจังหวัดกาฬสินธุ์

 ประวัติ 
ครูอลงกต คำโสภา เกิด วันที่ 16 มีนาคม พ.ศ. 2475  จบปริญญาตรี จากวิทยาลัยครูมหาสารคาม รับราชการครูเรื่อยมา อาศัยอยู่ บ้านเลขที่ 16 หมู่ 6 บ้านใหม่พัฒนาหนองสอ ตำบลลำปาว อำเภอเมืองกาฬสินธุ์ จังหวัดกาฬสินธุ์ ปัจจุบันรับราชการครูบำนาญ

 ผลงาน/เกียรติประวัติ 
 รางวัลศิลปินมรดกอีสาน ในวันที่ 26-27 เมษายน พ.ศ. 2551 จากมหาวิทยาลัยขอนแก่นรางวัลมรดอีสานวันที่ พฤหัสบดี เมษายน 2551 โดย numalee ค้นข้อมูลเมื่อ 9 กันยายน พ.ศ. 2556
 รางวัล 76 คนดีนำทาง แทนคุณแผ่นดิน พ.ศ. 2552
# แชร์ยัวร์เลิฟ (อัลบั้ม)
แชร์ยัวร์เลิฟ  คือสตูดิโออัลบั้มลำดับที่ 9 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกาในปี 1981 โปรดิวซ์เซอร์โดย ไลโอเนล ริชชี ถือเป็นอัลบั้มฮิตชุดแรก กับสังกัดใหม่ "Liberty Records" นอกเหนือจากอัลบั้มรวมฮิต Greatest Hits อัลบั้มนี้มียอดขายทั่วโลกถึง 9 ล้านชุดในปัจจุบัน

ภาพรวม
มีซิงเกิลรวมทั้งหมด 4 เพลง ได้แก่ I Don't Need You ขึ้นอันดับ 1 ในชาร์ตเพลงคันทรีอเมริกาและแคนนาดาได้ และยังขึ้นอันดับ 1 ในชาร์ต อดั๊ลท์คอนเทมโพรารี่ อเมริกา และอันดับ 3 ในชาร์ตฮ็อต 100 ได้อีกด้วย เพลงที่สอง Share Your Love with Me ขึ้นอันดับ 14 ในฮ็อต 100 และ 5 ในชาร์ตเพลงคันทรี และไปได้เพียงอันดับ 2 ในชาร์ต อดั๊ลท์คอนเทมโพรารี่ แคนนาดา
หลังจากหยุดพัก ด้วยการปล่อยซิงเกิลจากอัลบั้มคริสต์มาสชุดแรกของเขาไปแล้ว ซิงเกิลถัดมา Blaze of Glory ซึ่งได้ Kin Vassy มาเป็นแบคกิ้งโวคอลให้ ไม่ประสบความสำเร็จเท่ากับ 2 ซิงเกิลแรก ซิงเกิลสุดท้าย คือเพลง Through The Years ทำให้โรเจอส์กลับมาได้อย่างสวยงามอีกครั้ง โดยสามารถขึ้นอันดับสูงสุดในชาร์ต อดั๊ลท์คอนเทมโพรารี่ ได้อีกครั้ง 
อัลบั้มนี้สามารถขึ้นอันดับ 1 ชาร์ตเพลงคันทรีได้ และ อันดับ 6 ในชาร์ตเพลงป๊อป ทำให้อัลบั้มนี้มียอดขายถึงหลัก "แพลทตินั่ม" และ "ดับเบิ้ลแพลทตินั่ม" ในอเมริกาและแคนนาดาตามลำดับ

 รายชื่อเพลง 

 "Blaze of Glory" (Danny Morrison, John Thomas Slate, Larry Keith) (2:37)
 I Don't Need You (Rick Christian) (3:27)
 "The Good Life" (Lionel Richie) (2:47)
 "Makes Me Wonder If I Ever Said Goodbye" (Mickey Newbury) (2:29)
 Through The Years (Steve Dorff, Marty Panzer) (4:48)
 Share Your Love with Me (Alfred Braggs, Deadric Malone) (3:19)
 "So in Love with You" (Richie) (4:17)
 "Goin' Back to Alabama" (With Michael Jackson) (Richie) (5:04)
 "Without You in My Life" (Richie, Thomas McClary) (5:04)
 "Gray Beard" (Kenny Rogers, Gene Golden) (2:36)

 ชาร์ต http://www.allmusic.com/album/share-your-love-mw0000626366/awards
 ชาร์ต (1981) สูงสุดอันดับ U.S. Billboard Top Country Albums 1 U.S. Billboard 200 6 Canadian RPM Top Albums 11
# สามเศียร
บริษัท สามเศียร จำกัด เป็นบริษัทค่ายละครไทยที่ยอดนิยมที่ผลิตละครโทรทัศน์ไทยให้กับสถานีโทรทัศน์สีกองทัพบกช่อง 7 ปัจจุบันบริหารงานโดย สยาม สังวริบุตร ผลงานเด่น เช่น คู่กรรม, วันนี้ที่รอคอย, มนต์รักลูกทุ่ง, ดาวพระศุกร์, สายโลหิต, ด้วยแรงอธิษฐาน, ทัดดาวบุษยา, จำเลยรัก, นิรมิต, สวรรค์เบี่ยง, ญาติกา, มงกุฎดอกส้ม, เบญจรงค์ห้าสี, ปอบผีฟ้า, เงิน เงิน เงิน, ซุ้มสะบันงา, คือหัตถาครองพิภพ, คมพยาบาท , ข้ามสีทันดร , ไม่สิ้นไร้ไฟสวาท , นำเซาะทราย , ทวิภพ , ฟ้าจรดทราย

 ประวัติ 
เริ่มก่อตั้งเมื่อปี 2511 ใช้ชื่อว่า บริษัท สยามฟิล์ม จำกัด บริหารงานโดย ไพรัช สังวริบุตร ศิลปินแห่งชาติ  เป็นการสร้างภาพยนตร์โทรทัศน์ประเภทละครจักร ๆ วงศ์ ๆ  ซึ่งถือได้ว่าเป็นนโยบายหลักของบริษัท โดยมุ่งมั่นว่าจะอนุรักษ์ศิลปะพื้นบ้านไทยทุกประเภทรวมทั้งวัฒนธรรม,วรรณคดีไทยและนิทานพื้นบ้าน ผลงานเรื่องแรกคือ “ปลาบู่ทอง” ต่อมาเรื่อง “ยอพระกลิ่น” และอื่นๆมากมาย นอกจากจะผลิตผลงานประเภทนิทานพื้นบ้านจักรๆวงศ์ๆแล้วยังผลิตผลงานประเภทวรรณกรรมสมัยใหม่อีกด้วย     

ต่อมาได้เปลี่ยนชื่อจาก “สยามฟิล์ม” เป็น “ดาราฟิล์ม” ซึ่งยังคงผลิตเป็นภาพยนตร์โทรทัศน์ที่ยังใช้เสียงพากษ์อยู่และถ่ายทำด้วยระบบภาพยนตร์ 16 มม. กระทั่งต่อมาวิวัฒนาการโทรทัศน์ได้เปลี่ยนแปลงจากการถ่ายทำด้วยฟิล์มมาเป็นระบบวิดีโอเทป พร้อมวิธีการแสดงก็เปลี่ยนจากระบบบอกบทละครมาเป็นนักแสดงต้องท่องบทและจำบทเอง 

ปี2524-2525 ได้เปลี่ยนชื่อจาก “ดาราฟิล์ม” มาเป็น “ดาราวิดีโอ”  พร้อมทั้งปรับเปลี่ยนผสมผสานระบบการถ่ายทำและการแสดงแบบเดิมมาเป็นสมัยใหม่แบบต่างประเทศที่เห็นกันอยู่ทุกวันนี้และยังผลิตละครให้กับทางช่อง 7 สีเรื่อยมา สร้างสรรค์ผลงานโทรทัศน์หลากหลายประเภท มีทั้งอ้างอิงประวัติศาสตร์ ปลุกจิตสำนึกให้รักชาติ ศาสนา พระมหากษัตริย์ สะท้อนสังคมการเมืองไทย อนุรักษ์วัฒนธรรมไทย ฯลฯ โดยปรากฏเป็นผลงานต่างๆมากมาย มีไม่ต่ำกว่า 300 เรื่อง อาทิ สายโลหิต,รัตนโกสินทร์,คู่กรรม,ไผ่แดง,หลวงตา,มนต์รักลูกทุ่ง,ดาวพระศุกร์,เหตุเกิดที่สน.,อีสา,ทองเนื้อเก้า,สวรรค์เบี่ยง,วันนี้ที่รอคอย,นิรมิต,ข้ามสีทันดร,ขุนเดช,ฟ้ากระจ่างดาว,ด้วยแรงแห่งรัก,เปลวไฟในฝัน,พลิกดินสู่ดาว ฯลฯ    

ด้วยประสบการณ์กว่า 50 ปี .. ทำให้ปัจจุบันมีบริษัทในเครือ 3 บริษัทหลัก คือ บริษัท ดาราวิดีโอ จำกัด บริษัท สามเศียร จำกัด และ บริษัท ดีด้า วิดีโอ โปรดักชั่น จำกัด ซึ่งมีการแยกการบริหารออกเป็นบริษัทย่อยอีกหลายบริษัท   รวมทั้งได้ก่อตั้งโรงถ่ายที่ลาดหลุมแก้ว จ.ปทุมธานี บนเนื้อที่กว่า 100 ไร่ เพื่อช่วยให้การผลิตละครทำงานได้คล่องตัวมากขึ้น  การถ่ายทำในปัจจุบัน ยังได้ใช้ระบบ High Definition เพื่อเพิ่มคุณภาพในการรับชมอีกด้วย

เดิมสำนักงานบริษัทตั้งอยู่ที่ ถนนประชาชื่น เลียบคลองประปา เขตบางซื่อ กรุงเทพมหานคร แต่ปัจจุบันได้ย้ายสำนักงานมาอยู่ที่ ถนนติวานนท์ ใกล้แยกสวนสมเด็จฯ ตรงข้ามหมู่บ้านคฤหาสน์ทายาท อำเภอปากเกร็ด จังหวัดนนทบุรี บนเนื้อที่ 3 ไร่

 ผู้กำกับการแสดงในสังกัด 
 ไพรัช สังวริบุตร
 ภิภัชพนธ์ อภิวรสิทธิ์

 นักเขียนบทโทรทัศน์ที่เขียนเป็นประจำ 
 รัมภา ภิรมย์ภักดี (ใช้นามปากกาว่า ภาวิต)
นักแสดง
นักแสดงในสังกัด
โอภาภูมิ ชิตาพัณณ์
สุพศิน แสงรัตนทองคำ
สุรศักดิ์ สุวรรณวงษ์
ธนศักดิ์ จิตตพงษ์     
กมลวรรณ ศตรัตพะยูน
พลพจน์ พูลนิล         
ชนารดี อุ่นทะศรี
เกศรินทร์ น้อยผึ้ง
ภัทรธร แตงเขียว
กชกร ส่งแสงเติม
นิรดา เจษฎาปรียกุล
ชนุชตรา สุขสันต์
อัญรส ปุณณโกศล
ปิ่นปินัทธ์ นิธิศกุลไพศาล
กฤชสร เปรมปรีดิ์
มิตร มิตรชัย
ภูธนิน สินสมใจ
เนตรนภา ศรีดาหลง
อิสซาเบล โคปิเต่
สิริกันยา มูนีย์
รชฏ สกุลสิงห์ดุสิต
สัตตบงกช อารีรักษ์
รมิตา รัตนภักดี
คมกริช เอกรัตน์
สวีเดน ทะสานนท์
# เทศบาลตำบลควนกลาง
เทศบาลตำบลควนกลาง เทศบาลตำบลควนกลาง ตั้งอยู่ในเขตอำเภอพิปูน จังหวัดนครศรีธรรมราช ระยะทางจากเทศบาลตำบลควนกลางถึงที่ว่าการอำเภอพิปูน ประมาณ 15 กิโลเมตร โดยแบ่งเขตการปกครอง ออกเป็น 6 หมู่บ้าน เนื้อที่ทั้งหมดของตำบลควนกลาง มีเนื้อที่ประมาณ 29.5 ตารางกิโลเมตร หรือ 18,437.5 ไร่

 ประวัติ 
จากการสอบถามคนเฒ่าคนแก่ในหมู่บ้านได้ความว่า บ้านควนกลางนี้เป็นชื่อหมู่บ้านหนึ่งของตำบล ตั้งอยู่ที่ หมู่ 1 ในปัจจุบัน ด้วยเหตุที่เรียกเช่นนี้มีอยู่ว่าพื้นที่บริเวณนั้นเป็นเนินสูง ในช่วงฤดูฝนที่มีน้ำไหลบ่าน้ำท่วมไม่ถึงแต่จะมีน้ำล้อมรอบเนินนี้ และแม้กระทั่งเกิดอุทกภัยเมื่อวันที่ 22 พฤศจิกายน 2531 ที่ผ่านมาน้ำก็ยังท่วมไม่ถึงเช่นกัน ซึ่งทั้งหมดที่กล่าวมานี้เป็นเพียงประวัติพอสังเขปเท่านั้น 

 ภูมิศาสตร์ 
เทศบาลตำบลควนกลาง ตั้งอยู่ทางทิศตะวันตกขอตัวเมืองนครศรีธรรมราช
 ทิศเหนือ ติดต่อกับ ตำบลกระทูน อำเภอพิปูน จังหวัดนครศรีธรรมราช
 ทิศใต้ ติดต่อกับ ตำบลนาแว อำเภอฉวาง จังหวัดนครศรีธรรมราช
 ทิศตะวันออก ติดต่อกับ ตำบลยางค้อม อำเภอพิปูน จังหวัดนครศรีธรรมราช
 ทิศตะวันตก ติดต่อกับ ตำบลนาแว อำเภอฉวาง จังหวัดนครศรีธรรมราช 

 สภาพทั่วไป 
ลักษณะภูมิประเทศของเทศบาลตำบลควนกลาง สภาพพื้นที่ส่วนใหญ่ของตำบลควนกลางเป็นที่ราบเชิงเขามีแม่น้ำตาปีไหลผ่านกั้นระหว่างตำบลควนกลางกับตำบลกะทูน และมีคลองไหลผ่านพื้นที่ 4 สาย คือ คลองดินแดง คลองกะทูน คลองระแนะ โดยไหลมารวมกับแม่น้ำตาปีในตำบลควนกลาง

 การแบ่งเขตปกครอง 
เทศบาลตำบลควนกลางแบ่งเขตปกครองประกอบด้วย 6 หมู่บ้าน ดังนี้
 ชุมชนบ้านวังวัว 
 ชุมชนบ้านปากเสียวใต้
 ชุมชนบ้านปากเสียวเหนือ
 ชุมชนบ้านนามวน
 ชุมชนบ้านคุ้งวังวัว
 ชุมชนหลบภัยปี 31

 สถานศึกษา 
 โรงเรียนชุมชนบ้านปากเสียว
 โรงเรียนนางเอื้อยวิทยา
 โรงเรียนบ้านคุ้งวังวัว
 โรงเรียนบ้านวังวัว 
 ศูนย์พัฒนาเด็กเล็กองค์การบริหารส่วนตำบลควนกลาง 2 แห่ง

 วัด 
 วัดปากเสียว

 สถานีอนามัย 
 สถานีอนามัยบ้านวังวัว

 สถานที่สำคัญ 
 ป่าไม้เขาช่องกบ

 อ้าอิง
# วัดปรกสุธรรมาราม
วัดปรกสุธรรมาราม เป็นวัดในพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านวัดปรก หมู่ที่ 6 ตำบลบางแค อำเภออัมพวา จังหวัดสมุทรสงคราม เป็นวัดที่มีศาสนสถานสำคัญ และเป็นแหล่งท่องเที่ยวประจำจังหวัดสมุทรสงคราม
 ประวัติ 
วัดปรกสุธรรมารามเป็นวัดโบราณวัดหนึ่ง ตั้งอยู่ริมคลองสองด้าน คือ คลองแควอ้อม กับคลองวัว   แต่เดิมเป็นป่ารกชัฏไม่ค่อยมีบ้านเรือน บรรยากาศเงียบสงบ เหมาะแก่การบำเพ็ญสมณธรรม หลวงปู่เพ็ง อดีตเจ้าอาวาสองค์แรกของวัดบางแคใหญ่ (ประมาณ พ.ศ. 2357) ได้ใช้บริเวณนี้ เป็นสถานที่อยู่ปริวาสกรรม ร่วมกับพระภิกษุที่อยู่ในละแวกใกล้เคียงเสมอ ๆ ในเวลาออกพรรษา จึงสันนิษฐานว่าบริเวณนี้น่าจะมีสำนักสงฆ์อยู่ก่อนแล้ว ต่อมาคุณหญิงเกษม ณ บางช้าง บ้านอยู่ เมืองราชบุรี ได้ถวายที่ดินให้สร้างวัด เมื่อ พ.ศ. 2371 เนื้อที่ 10 ไร่ 3 งาน 42 ตารางวา ได้ขอจัดตั้งเป็นวัด เมื่อ พ.ศ. 2385 อุโบสถหลังแรกเป็นทรงไทย ไม้เนื้อแข็ง ได้รับวิสุงคามสีมา ครั้งแรก พ.ศ. 2419 ต่อมาสมัยหลวงปู่สินเจ้าอาวาสรูปที่ 5 ได้รื้ออุโบสถหลังเดิมแล้วสร้างใหม่แบบก่ออิฐถือปูน ได้รับการบูรณปฏิสังขรณ์ตลอดมา จนกระทั่งอุโบสถเก่าชำรุดทรุดโทรมมาก จึงได้สร้างอุโบสถหลังใหม่ขึ้น และได้รับพระราชทานวิสุงคามสีมา เมื่อวันที่ 3 กรกฎาคม 2535
ศาสนสถานสำคัญในวัด
อุโบสถ และพระประธานในอุโบสถ 
 พระปูนปั้นปางสมาธิ พระพุทธบาทจำลอง สร้างเมื่อ พ.ศ. 2472 
 ศาลเจ้าแม่ตะเคียนทอง 
 หอระฆัง (รวยไม่เลิก) หอระฆังของเก่าสวยงาม
 หลวงพ่อปิดตามหาลาภ (รวยไม่เลิก)
ลำดับเจ้าอาวาส
 หลวงปู่เพ็ง
 หลวงปู่สิน
 หลวงพ่อสอน พระครูบริหารสุตกิจ
 พระอธิการเจิม
อ้างอิง
 สำนักวัฒนธรรมจังหวัดสมุทรสงคราม กระทรวงวัฒนธรรม

ปรกสุธรรมาราม
ปรกสุธรรมาราม
# เมย์น
เม นากาบายาชิ  เกิดวันที่ 21 ตุลาคม ค.ศ. 1989 เป็นที่รู้จักกันดีในชื่อ เมย์น (May'n) เป็นนักร้องชาวญี่ปุ่นที่ดูแลโดยโฮริโปร (Horipro) และสังกัดค่ายเพลงวิกเตอร์ เอ็นเตอร์เทนเมนท์ (Victor Entertainment) เธอเคยเป็นนักร้องต้นสังกัดของค่ายยูนิเวอร์ซัลมิวสิก (Universal Music)